नेपालमा नियम कानून भन्ने कुरा पालना गर्नेहरुका लागि मात्रै हो भन्ने कुराको भोगाइ हामीलाई त्यस स्थानमा भयो । कुरो के भने बसन्तपुरको अस्तव्यस्तता हामीलाई थाहा थियो तैपनि हनुमान मन्दिर र त्यस आसपास परेवाहरु उडेको दृश्य हामीलाई कैद गर्नु पर्ने भएकोले हामीले नजकिैको प्रहरी बिटमा रहेका प्रहरीहरुसँग हामी एउटा स्वेदश गतिको छायाङ्कनका लागि आएको बतायौं । त्यसपछि त्यहाँको नगर पर्यटन शाखासँग अनुमति लिनुपर्ने भनेपछि भाइहरु त्यता जानुभयो म भने लोकेसन हेर्दै रहेँ । केही बेरपछि फोन आयो, ‘सर यहाँ त छायाङ्कनको लागि राजश्व तिर्नु पर्ने रहेछ’ । मैले सोचेँ देशको लागि पवित्र काम गर्दैछु भने यति किन नगर्ने त कति रहेछ त राजश्व भन्ने मेरो प्रश्न तेसारिन नपाउँदै रकेश भाइले भन्नुभयो ‘बीस हजार’ !
